recursal/SuperWikiNEXT-32B huggingface dataset:
**டைதயோல்** *(Dithiol)* என்பது இரண்டு தயோல் வேதி வினைக்குழுக்களைப் பெற்றுள்ள ஒரு கரிமகந்தக சேர்மமாகும். கரைதிறன், நெடி, ஆவியாதல் போன்ற இயற்பியல் பண்புகளில் மோனோதயோலின்களின் பண்புகளுடன் டைதயோலின் பண்புகளும் ஒத்துள்ளன. ஒரு கரிமச் சேர்மத்தில் இரண்டு தயோல் குழுக்களும் அவை இடம்பெற்றுள்ள இடத்தைப் பொறுத்து வெவ்வேறு வகையாக வகைப்படுத்தப்படுகின்றன.

ஒரேயணு டைதயோல்கள்
-----------------

ஒரேயணு டைதயோல்கள் என்பவை RR'C(SH)2 என்ற பொதுவாய்ப்பாட்டைக் கொண்டிருக்கும். ஆல்டிகைடுகள் மற்றும் கீட்டோன்கள் மீது ஐதரசன் சல்பைடு செயல்பட்டு இவை வழிப்பெறுதியாக உருவாகின்றன. இவற்றின் நிலைப்புத்தன்மை அவற்றின் அரிய உருவாகும் தன்மைக்கேற்ப மாறுபடுகின்றன. மெத்தேன்டைதயோல், 1,1-எத்தேன்டைதயோல், 1,1-வளையயெக்சேன்டைதயோல் உள்ளிட்ட தயோல்கள் இதற்கு எடுத்துக்காட்ட்டுகளாகும். சூடுபடுத்தினால் ஒரேயணுடைதயோல்கள் ஐதரசன் சல்பைடை வெளியிட்டு நிலைமாறும் தயோகீட்டோன் அல்லது தயாலை கொடுக்கின்றன. இவை குறிப்பாக சில்படிமங்களாக மாற்றப்படுகின்றன

1,2-டைதயோல்கள்
--------------

அடுத்தடுத்த கார்பன் மையங்களின் மீது தயோல் குழுக்கள் இடம்பெற்றிருக்கும் சேர்மங்கள் 1,2-டைதயோல்கள் எனப்படுகின்றன. 1,2-எத்தேன் டைதயோலும் 1,2-பென்சீன்டைதயோலும் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயோலேன்களைக் கொடுக்கின்றன.

(HS)2C2H4 + RCHO → RCHS2C2H4 + H2O

1,3-டைதயோல்கள்
--------------

1,3-புரோப்பேன்டைதயோல் என்ற சேர்மமே இவ்வகைச் சேர்மங்களின் தொடரில் இடம்பெற்றுள்ள முதலாவது சேர்மமாகும். கரிமவேதியியலில் ஒரு வினைப்பொருளாக 1,3-புரோப்பேன்டைதயோல் பயன்படுத்தப்படுகிறது. 1,3-புரோப்பேன்டைதயோல் ஆல்டிகைடுகள் மற்றும் கீட்டோன்களுடன் வினைபுரிந்து 1,3-டைதயேன்களை உருவாக்குகிறது. ஆல்டிகைடுகளிலிருந்து வழிப்பெறுதியாகக் கிடைக்கும்போது மெத்தைன் C-H குழு போதுமான அளவுக்கு அமிலத்தன்மையுடன் காணப்படுவதால் இதை புரோட்டான் நீக்கம் செய்து விளையும் எதிர்மின் அயனியை கார்பனுக்கு அல்கைலேற்றம் செய்கிறது. தலைகீழ் முனைவாக்கத்திற்கான அடிப்படைச் செயல்முறையாக இது கருதப்படுகிறது.

1,2-எத்தேன்டைதயோல்களைப் போல புரோப்பேன் டைதயோலும் உலோகங்களுடன் சேர்ந்து அணைவுச் சேர்மங்களை உருவாக்குக்கிறது:

Fe3(CO)12 + C3H6(SH)2 → Fe2(S2C3H6)(CO)6 + H2 + Fe(CO)5 + CO
டையைதரோலிப்பாயிக் அமிலம் இயற்கையாகத் தோன்றும் ஒரு 1,3-டைதயோல் ஆகும்.

1,4-டைதயோல்கள்
--------------

டைதயோ திரய்டால் (HSCH2CH(OH)CH(OH)CH2SH) ஒரு பொதுவான 1,4-டைதயோல் ஆகும். சில சமயங்களில் இதை கிலிலேண்டு வினைப்பொருள் என்றும் அழைப்பர். புரோட்டீன் டைசல்பைடு இணைப்புகளை டைதயோல்களாக மாற்ற இதனுடைய ஆடியெதிர் மாற்றியன் பயன்படுகிறது. டைதயோ திரய்டாலை ஆக்சிசனேற்ற வினையில் ஈடுபடுத்தினால் உட்புற டைசல்பைடு பிணைப்புடன் கூடிய நிலையான ஆறு உறுப்பு பல்லினவளையம் கிடைக்கிறது.

டைசல்பைடு பிணைப்பு டைதயோ திரய்டால் சேர்மத்தால் இரண்டு வரிசைமுறை தயோல்-டைசல்பைடு பரிமாற்ற வினைகளின் செயலாக்கத்தால் ஒடுக்கப்படுகிறது.

மேற்கோள்கள்
-----------

1. ↑  Cairns, T. L.; Evans, G. L.; Larchar, A. W.; McKusick, B. C. (1952). "gem-Dithiols". *Journal of the American Chemical Society* **74**: 3982-9. doi:10.1021/ja01136a004.
2. ↑   "1,3-Propanedithiol". *Encyclopedia of Reagents for Organic Synthesis (Ed: L. Paquette)*. (2004). J. Wiley & Sons, New York. DOI:10.1002/047084289.
**டைட்டானிக் பாக்டீரியா** (*Halomonas titanicae*) எனும் ஒருவித பாக்டீரியா துருப்பிடித்த டைட்டானிக் கப்பலின் சிதைப்பகுதிகளில் இருந்து 2010ம் ஆண்டு கண்டுபிடிக்கப்பட்ட இரும்பு ஒட்சட்டை உணவாகப் பயன்படுத்தும் பாக்டீரியாவாகும். பனிக்கட்டிகள் தொங்குவது போன்ற கூர்த்துருத்துகள்கள் (rusticles) என்றழைக்கப்படும் நுண் துளைகளைக் கொண்ட, எளிதில் உருக்குலைந்துவிடும் டைட்டானிக் கப்பலின் துருப்பிடித்த இரும்புப் பாகங்களில் இவை வசிக்கின்றன. இதன் காரணமாக இறுதியில் டைட்டானிக் கப்பலின் மீதிகள் முற்றிலும் மறைந்துவிடலாம் என்று எதிர்பார்க்கப்படுகின்றது. முன்னைய காலங்களில் ஆழ்கடலில் மூழ்கிப்போன கப்பல்கள் உருத்தெரியாமல் மறைந்து போனதுக்கு இவை காரணமாக இருக்கலாம்.

2010ம் ஆண்டு கூர்துருத்துகள்களின் மாதிரிகள் மீர்-2 எனும் தானியங்கி நீர்மூழ்கிக் கருவியின் உதவியுடன் எடுக்கப்பட்டன. கனடாவில் உள்ள பல்கலைக்கழகமும் எசுப்பானியப் பல்கலைக்கழகமும் இணைந்து இந்த நுண்ணுயிரியை மாதிரிகளில் இருந்து பிரித்தெடுத்தனர், இது உப்பை விரும்பும் அலோமொனஸ் பிரிவைச் சேர்ந்த இனமென்பது அறியப்பட்டது.
இந்தப் பாக்டீரியா மூலம் கூர்த்துருத்துகள்கள் பற்றிய ஆய்வு பிற்காலத்தில் இலகுவாக அமையும் என எதிர்பார்க்கப்படுகிறது, இதன் மூலம் நீருள் அமிழ்ந்துள்ள உலோகங்கள் நுண்ணங்கிகளால் மாற்றத்துக்கு உட்படுவது பற்றி ஆராய முடியும்.

இத்தகைய சிறப்பினால் 2011ம் ஆண்டுக்குரிய பத்து சிறப்பு உயிரினங்களின் பட்டியலில் டைட்டானிக் பாக்டீரியா உள்ளடக்கப்பட்டுள்ளது.

வெளி இணைப்புகள்
---------------

1. 
2. 
3. பரணிடப்பட்டது 2016-03-12 at the வந்தவழி இயந்திரம்
4. பரணிடப்பட்டது 2011-06-10 at the வந்தவழி இயந்திரம்
**கண்ணுடைய வள்ளல்** என்பவர் 15 ஆம் நூற்றாண்டில் வாழ்ந்த நூலாசிரியர். புதிய சைவ மரபைத் தோற்றுவித்தவர். 15 ஆம் நூற்றாண்டில் ‘வள்ளல்’ என்றாலே இவரைக் குறிக்கும் அளவுக்குப் புகழ் பெற்று வாழ்ந்தவர்.

இவர் தொடக்கத்தில் சம்பந்தர் பரம்பரையில் *சம்பந்த சரணாலயர்* என்னும் பெயருடன் விளங்கினார். அப்போது இவரது குரு சம்பந்த முனிவர். பின்னர் தன் குருவை மறந்து, வள்ளலார் மரபு என்னும் ஆசாரிய பீடம் நிறுவி அதன் தலைவர் ஆனார். சம்பந்தர் பரம்பரை சைவசித்தாந்த நெறியைப் பின்பற்றுவது. வள்ளலார் மரபு ஐக்கியவாத சமயம் என்னும் புதிய மரபைப் பின்பற்றுவது.

‘கண்ணுடையார்’ என்னும் தொடர் சம்பந்தர் தேவாரத்தில் உள்ளது. திருஞான சம்பந்தரையே குருவாக மாற்றிக்கொண்ட இவர் ‘கண்ணுடைய திருஞான சம்பந்தர்’ எனத் தன் பெயரையே மாற்றிக்கொண்டார்.

நூல்கள்
-------

கண்ணுடைய வள்ளல் பல நூல்களை இயற்றியுள்ளார். அவை ஒழிவிலொடுக்கம், சிவஞானபோத விருத்தம், திருக்களிற்றுப்படியார் அனுபூதி உரை, தேவார உரை, நியதிப் பயன், பஞ்சமலக் கழற்றி, பஞ்சாக்கர மாலை, பிரசாத தீபம், பேரானந்த சித்தியார், மாயாப் பிரலாபம் ஆகும்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

அடிக்குறிப்பு
-------------

1. ↑  சம்பந்தர் வேறு. சம்பந்த முனிவர் வேறு.
2. ↑  "நாகேச்சுரம் கண்ணினால் காண வல்லவராவர் கண்ணுடையார்களே" - திருநாகேச்சுரப் பதிகம் 2759.
***தாமிரபரணி*** (*Thaamirabharani*) 2007ம் ஆண்டு வெளிவந்த தமிழ் திரைப்படங்களில் ஒன்றாகும். இத் திரைப்படத்தினை ஹரி இயக்கியுள்ளார். முக்கிய கதாபாத்திரமாக விஷால், பானு, பிரபு, நதியா மற்றும் நாசர் ஆகியோர் நடித்துள்ளனர். இத்திரைப்படம் சனவரி 27ம் திகதி வெளியிடப்பட்டது.

கதை
---

**எச்சரிக்கை**: கதை அல்லது கதையின் முடிவு பின் வரும் பத்தியில் உள்ளது
கோபமும் வீரமும் கொண்ட இளைஞனாக வரும் விஷாலை சுற்றி கதை தொடங்குகின்றது. தனது மாமா பிரபுவின் மீது அளவுகடந்த பாசமும் மரியாதையும உள்ள விஷால் மாமாவை எதிர்த்து யாரேனும் பேசினால் அவர்களிடம் சண்டைக்கு போகின்ற குணமுடையவர். அதே ஊரின் பெரிய மனிதரான விஜயகுமாரின் மகள் நதியா, நதியாவின் அண்ணன் நாசர். இவர்கள் குடும்பத்திற்கும் பிரபுவின் குடும்பத்திற்கும் ஆகாத நிலையில் நதியாவையும் நாசரையும் மாமா பிரபுவிற்காக பலமுறை எதிர்க்கிறார் விஷால்.

இந்நிலையில் நதியாவின் மகளான பானு விஷாலைச் காதலிப்பதாக கூறுகின்றார். இதனை நம்பாத விஷால் எங்கே பானு தன்னை வம்பில் சிக்கவைத்துவிடுவாரோ என்று நினைத்து அவரை விட்டு ஒதுங்குகின்றார். ஒரு கட்டத்தில் பானு விஷாலுடன் விபசாரத்தில் ஈடுபட்டதாக பத்திரிக்கைகளில் செய்தி வந்துவிட அதனை தொடர்ந்து இரு குடும்பத்திற்கும் பிரச்சனை வலுக்கின்றது. இந்நிலையில் பானு தன் மாமா பிரபுவின் மகள் என்பதும் தான் விரோதியாக நினைக்கும் நதியா மாமாவின் மனைவி என்பதும் விஷாலிற்குத் தெரியவருகிறது. பிரபு தன் மனைவி நதியாவைப் பிரிந்ததே தனக்காகவும் தன் தாய் ரோகினிக்காகவும் தான் என்ற உண்மையைத் தெரிந்து கொண்ட விஷால் தன்னால் களங்கப்பட்ட பானுவை எப்படியாவது திருமணம் செய்ய முடிவெடுக்கின்றார். இவர்கள் இருவருக்கும் திருமணம் நிகழ்ந்ததா? இரு குடும்பமும் ஒன்று சேர்ந்ததா? என்பதே மீதி கதையாகும்.

நடிகர்கள்
---------

| நடிகர்கள் | பாத்திரம் |
| --- | --- |
| விஷால் | பரணி |
| பானு | பானுமதி |
| பிரபு | சரவணப்பெருமாள் |
| நதியா | சகுந்தலா தேவி |
| நாசர் | வெள்ளத்துரை |
| விஜயகுமார் | வெள்ளத்துரையின் அப்பா |
| நிழல்கள் ரவி | வெள்ளத்துரையின் அண்ணன் |
| ரோகிணி | சரவணப் பெருமாளின் தங்கை |
| மனோரமா | சரவணப் பெருமாளின் அம்மா |
| கஞ்சா கருப்பு | முத்து |
| சம்பத் ராஜ் | கார்மேகம் |

பாடல்கள்
--------

* *கருப்பான கையாலே* - ரஞ்சித், ரோசிணி, கோரஸ்
* *கட்டப்பொம்மன் ஊரெனக்கு* - விஜய் யேசுதாஸ், கோரஸ்
* *வார்த்தை ஒன்னு* - கே கே (கிருஷ்ணகுமார் குன்னத்)
* *தாலியே தேவையில்லை* - ஹரிஹரன், பவதாரினி
* *திருச்செந்தூரு முருகா* - நவின், கோரஸ்

வெளி இணைப்புக்கள்
-----------------

* தாமிரபரணி பாடலிசை கேட்க பரணிடப்பட்டது 2007-03-23 at the வந்தவழி இயந்திரம்

| * பா
* உ
* தொ
ஹரி இயக்கிய படங்கள் |
| --- |
| 2000கள் | 
* *தமிழ்* (2002)
* *சாமி* (2003)
* *கோவில்* (2003)
* *அருள்* (2004)
* *ஐயா* (2005)
* *ஆறு* (2005)
* *தாமிரபரணி* (2007)
* *வேல்* (2007)
* *சேவல்* (2008)

 |
| 2010கள் | 
* *சிங்கம்* (2010)
* *வேங்கை* (2011)
* *சிங்கம் 2* (2013)
* *பூஜை* (2014)
* *சி3* (2017)

 |
**டைன் ஆற்றங்கரை நியூகாசில்**  (*Newcastle upon Tyne*, /njuːˈkɑːsəl/ (About this soundகேட்க), *நியூகாசில் அப்பான் டைன்*, சுருக்கமாக **நியூகாசில்**) வடகிழக்கு இங்கிலாந்தின் *டைனும் வியரும்* கௌன்ட்டியில் அமைந்துள்ள நகரமும் பெருநகர் பரோவும் ஆகும். வரலாற்றின்படி1974ஆம் ஆண்டுவரை இது நார்தம்பர்லாந்து கௌன்ட்டியின் அங்கமாக இருந்தது. டைன் ஆற்றின் வடகரையில் வடகடலிலிருந்து 8.5 mi (13.7 km) தொலைவில் உள்ளது. முன்பு உரோமைப் பேரரசின் குடியிருப்பாக இருந்த *பொன்சு ஏலியசு* என்றவிடத்திலேயே இந்நகரம் வளர்ந்துள்ளது. இங்கு இங்கிலாந்தைக் கையகப்படுத்திய நோர்மாந்திய பிரபு வில்லியத்தின் (பின்னர் இங்கிலாந்தின் முதலாம் வில்லியம்) மகன் குர்தோசு இங்கு கட்டிய *புதிய கோட்டை*யை ஒட்டி இந்நகரத்தின் பெயர் அமைந்தது. கம்பளி வணிகத்தில் முதன்மையான மையமாக விளங்கிய இந்நகரம் பின்னாளில் பெரும் சுரங்கத் தொழில் நகரமாக மாறியது. இங்குள்ள துறைமுகம் 16வது நூற்றாண்டில் கட்டப்பட்டது;அதனுடன் கப்பல் கட்டும் தொழிற்கூடங்களும் டைன் ஆற்றின் போக்கோடு கட்டமைக்கப்பட்டன. உலகின் பெரிய கப்பல் கட்டும் மற்றும் கப்பல் சரிபார்ப்புத் தொழில் மையமாக விளங்கியது. தற்போது இவற்றில் பல முடங்கி மூடப்பட்டு விட்டன. இன்றைய காலத்திற்கேற்ப நிறுவன தலைமையகங்கள், கல்வி மற்றும் எண்ணிம தொழினுட்ப மையம், சில்லறை வணிகம், சுற்றுலா மற்றும் பண்பாட்டு மையங்கள் என புதிய சேவைத்துறை தொழில்கள் தழைக்கின்றன.

நியூகாசில் பிரவுன் ஏல் எனப்படும் மதுவகையும் டைன் பாலமும் இந்நகரை அடையாளப்படுத்துகின்றன. இங்கிலீஷ் பிரீமியர் லீக்கில் நியூகாசில் யுனைடெட் காற்பந்துக் கழகமும் இந்நகரை அடையாளப்படுத்துகிறது. உலகின் மிகவும் புகழ்பெற்ற அரை மராத்தன், *கிரேட் நார்த் இரன்* 1981இல் தொடங்கப்பட்டதிலிருந்து இங்குதான் நடத்தப்படுகிறது.

இப்பகுதி மக்கள் *ஜியோர்டி* என்ற விளிப்பெயரால் அறியப்படுகின்றனர்.

மேற்சான்றுகள்
-------------

1. ↑  "காப்பகப்படுத்தப்பட்ட நகல்". 2013-10-30 அன்று மூலம் பரணிடப்பட்டது. 2013-03-04 அன்று பார்க்கப்பட்டது.
2. ↑  Grid reference Finder measurement tools
3. ↑  Roman Britain Pons Aelius – 'The Aelian Bridge'
4. ↑  GoogleBooks George Patrick Welch, *Britannia, the Roman Conquest and Occupation of Britain*, Wesleyan University Press, 1963, pp 165, 167, 277
5. ↑  "Great North Run". BBC Sport. 2007-09-28.. பார்த்த நாள்: 2007-10-01.

வெளி இணைப்புகள்
---------------

விக்கிமீடியா பொதுவகத்தில்,  
 ***டைன் ஆற்றங்கரை நியூகாசில்***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***Newcastle\_upon\_Tyne*** என்ற இடத்திற்கான பயண வழிகாட்டி உள்ளது. |

* City of Newcastle upon Tyne website (Newcastle City Council)
* BBC Tyne BBC Local website
**அண்ணாநகர் ஐயப்பன் கோயில்** இந்தியாவில் உள்ள தமிழ்நாடு மாநிலத்தின் தலைநகரான சென்னையின் அண்ணா நகர் பகுதியில் அமைந்துள்ளது. சென்னையில் பக்தர்கள் அதிக அளவில் தரிசிக்க வரும் ஆலயங்களில் இதுவும் ஒன்று. ஆண்டின் எல்லா தினங்களிலும் முறைப்படி வழிபாடுகள் நடக்கின்றன. கார்த்திகை, மார்கழி மாதங்களில் மண்டலம் மற்றும் மகரவிளக்கு சிறப்பு வழிபாடுகள் நடக்கின்றன. இந்த காலகட்டத்தில் பக்தர்கள் பெருமளவில் விரத மாலை அணிதலையும், இருமுடி கட்டுதலையும் இங்கு செய்கிறார்கள்.

கோயில் வரலாறு
-------------

1979 ஆம் ஆண்டு சிறிய அளவில் இக்கோயில் கட்டப்பட்டது. 1976 ஆம் ஆண்டில் ஆரம்பிக்கப்பட்ட ஸ்ரீ ஐயப்ப சேவா சமாஜம், அண்ணா நகர் இக்கோயிலை அப்போது நிறுவி இன்றும் நிர்வகித்து வருகிறது. இந்த அமைப்பின் 5 ஆண்டுகால முயற்சிகளால், ஒரு முழுமையான கோயில் கேரள மாநிலத்திற்குரிய கட்டிடக்கலை நுணுக்கத்துடன் 1984 ஆம் ஆண்டு மே மாதம் கட்டிடக்கலை நிபுணர் கணிபய்யூர் கிருஷ்ணன் நம்பூதிரியால் கட்டி முடிக்கப்பட்டது.

கோயிலின் அமைப்பு
----------------

கோயிலின் கருவறை மேற்கு திசை நோக்கி அமைந்துள்ளது. ஐயப்பன் வீற்றிருக்கும் கருவறைக்கு இடதுபுறம் கடவுளர்கள் கணபதி மற்றும் சுப்பிரமணியர் சிலைகளும், வலதுபுறம் கடவுள் துர்கா சிலையும் உள்பிரகாரத்தில் அமைக்கப்பட்டுள்ளன. இந்த மூன்று கடவுளரும் கிழக்கு நோக்கி வீற்றிருக்கிறார்கள். நவக்கிரகங்கள் வீற்றிருக்கும் மேடை, கோயிலின் தென்கிழக்கு மூலையில் அமைக்கப்பட்டுள்ளது. கடவுள் ஆஞ்சநேயரின் சிலை, கோயிலின் தென்மேற்கு மூலையில் அமைக்கப்பட்டுள்ளது.

மேற்கோள்கள்
-----------

1. ↑  அண்ணாநகர் ஐயப்பன் கோயில்

வெளி இணைப்புகள்
---------------

* அதிகாரப்பூர்வ இணையத்தளம்
* கூகுள் வரைபடத்தில் அண்ணாநகர் ஐய்யப்பன் கோயில்
* அண்ணாநகர் ஐய்யப்பன் கோயில் - காணொளி
தைப்பூசத் திருவிழாவிற்குப் பால்க்குடம்/பாற்குடம் எடுத்துச் செல்லும் பக்தர்கள்
**பாற்குடம் எடுத்தல்** (*Palkkudam Eduthal*) என்பது இந்து சமய வழிபாடுகளில் ஒன்றாகும். கௌமாரம், சாக்தம் வழிபாடுகளில் இந்தப் பால்குடம் எடுத்தல் முக்கியத்துவம் பெறுகிறது. 

வேண்டுதல்கள், நேர்த்திக் கடன், குடும்ப வளமை போன்ற காரணங்களால் பால் குடம் எடுக்கின்றார்கள்.

பால்குடம் எடுக்கும் முறை
------------------------

கையில் காப்புக் கட்டி, எட்டு நாள் விரதம் இருப்பர். பால் குடம் எடுக்கும் நாளில் அருகிலிருக்கும் விநாயகர், சிவன் கோவிலுக்கு சென்று மஞ்சள் நிற ஆடை அணிந்து சொம்பு, குடம் போன்றவற்றில் கறந்த பாலைப் பூசை செய்கிறார்கள். பின் அங்கிருந்து ஊர்வலமாகக் கிளம்பி அம்மன் அல்லது முருகன் கோவிலை அடைந்து கொண்டுவந்திருக்கும் பாலை அபிசேகத்திற்குப் பயன்படுத்துகிறார்கள்.

கோயில்கள்
---------

* குருந்தமலை குழந்தை வேலாயுதசாமி கோயிலில் குழந்தை வேலாயுதருக்கு விசாக நாளில், பால்குடமேந்தி வழிபடுகின்றனர்.

குடும்ப நலனுக்காக மேற்கொள்ளப்படும் இந்த வழிபாடு முறை, அரசியல் மற்றும் திரையுலக பிரபலங்களின் நலனுக்காகவும் சமீபகாலமாக மேற்கொள்ளப்படுகின்றன.

ஆதாரங்கள்
---------

1. ↑
2. ↑  ஜெயலலிதா பிறந்த நாள்: 1,068 பால்குடம் ஊர்வலம் 22 February 2016 தினமணி நாளிதழ்
**டம்போ** (**Dumbo**) என்பது 2019ஆம் ஆண்டு திரைக்கு வந்த அமெரிக்க நாட்டு கற்பனைத் திரைப்படமாகும். இந்த திரைப்படத்தை இயக்குனர் டிம் புர்டன் இயக்க, எஹ்ரன் க்ரூகர் என்பவர் திரைக்கதை எழுதியுள்ளார். 1941ஆம் ஆண்டு வால்ட் டிஸ்னி நிறுவனத்தால் தயாரிக்கப்பட்ட டம்போ என்ற திரைப்படத்தை 78 ஆண்டுகளுக்கு பிறகு மறு தயாரிப்பு செய்து மார்ச்சு 29, 2019 அன்று உலகம் முழுவதும் வால்ட் டிஸ்னி அனிமேஷன் ஸ்டுடியோஸ் என்ற நிறுவனத்தில் வெளியானது.

இந்த படத்தில், கோலின் பார்ரெல், மைக்கேல் கீட்டன், டேனி டேவிடோ, இவா கிரீன், ஆலன் அர்கின் ஆகியோர் முக்கிய வேடங்களில் நடித்துள்ளனர். இப்படம் பறக்கும் திறன் கொண்ட, பெரிய காதுகளை உடைய குட்டி யானையை சர்க்கஸ் பிண்ணனியையும் மையமாக வைத்து எடுக்கப்பட்டுள்ளது. இந்தியாவில் இவ் திரைப்படம் தமிழ், தெலுங்கு, ஹிந்தி மற்றும் ஆங்கில மொழிகளில் வெளியானது.

கதைச் சுருக்கம்
---------------

நஷ்டத்தில் செல்லும் டேனி டிவிட்டோவின் சர்க்கஸில் உள்ள பெரிய யானைக்கு புதிதாக ஒரு குட்டி யானை பிறக்கிறது. ஆனால் அந்த யானை குட்டி காதுகள் வித்தியாசமாக தரையைத் தொடும் அளவுக்கு நீண்டுள்ளது. அதனால் அந்த குட்டியணையை யாருக்கும் பிடிக்கவில்லை. அந்த சர்க்கஸில் வேலை செய்யும் கொலின் பரலின் குழந்தைகள் தனிமையில் இருக்கும் குட்டியானைக்கு டாம்போ என்ற பெயர் வைத்து அன்பாக விளையாடி வருகிறார்கள். அப்போது இறகை வைத்து விளையாடும் போது டம்போ காதை சிறகுகளாகப் பயன்படுத்தி பறக்கிறது. இதை மற்றவர்களிடம் சொன்னால் நம்ப மறுக்கிறார்கள்.

ஒருநாள் சர்க்கஸின் போது, டம்போவால் பறக்க முடியும் என்ற விஷயம் அனைவருக்கும் தெரியவருகிறது. அதன் திறமையை பயன்படுத்தி சர்க்கஸை பிரபல படுத்திக்கின்றனர். சர்க்கஸும் செழிப்பாகிறது. இதை அறிந்த பெரிய சர்க்கஸ் கம்பெனி நடத்தி வரும் மைக்கேல் கீட்டன் டம்போவை எப்படியாவது வாங்க முயல்கிறார். அதை விற்கமறுக்கும் சர்க்கஸ் குழுவினரை கூட்டு தொழில் செய்வதாக சொல்லி டம்போவை வாங்கி அவர் இடத்திற்கு கொண்டு சென்று விடுகிறார். புதிய சர்க்கஸில் ஒரு விபத்து ஏற்படுகிறது. இதில் தன்னுடைய தாய் யானை இருப்பதை டம்போ அறிந்து அங்கு சென்று விடுகிறது. இதை பிரிக்க நினைக்கிறார் மைக்கேல் கீட்டன். இறுதியில் இவரது திட்டம் தோழ்வியடைந்து டாம்போ தனது தாயுடன் சேர்ந்து ஒன்றாக வாழ்ந்தது.

நடிகர்கள்
---------

* கோலின் பார்ரெல்
* மைக்கேல் கீட்டன்
* டேனி டேவிடோ
* இவா கிரீன்
* ஆலன் அர்கின்

மேற்கோள்கள்
-----------

1. ↑  "Danny Elfman to Score Tim Burton’s ‘Dumbo’". *Film Music Reporter*. October 4, 2017.. பார்த்த நாள்: October 4, 2017.
2. ↑  "DUMBO (2D)". March 15, 2019. Archived from the original on மார்ச் 25, 2019.. பார்த்த நாள்: March 25, 2019.
3. ↑  "Dumbo (2019)". *Box Office Mojo*. March 31, 2019 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *டம்போ (2019 திரைப்படம்)*
* பாக்சு ஆபிசு மோசோவில் *டம்போ (2019 திரைப்படம்)*
* அழுகிய தக்காளிகள் தளத்தில் *டம்போ (2019 திரைப்படம்)*
* மெடாகிரிடிக்கில் *டம்போ (2019 திரைப்படம்)*
**அண்ணவெலும்பு** (ஆங்கிலம்:**Palatine bone**) முகவெலும்புகளில் உள்ள இரு எலும்புகளாகும். இது மேல்தாடை எலும்புகளுடன் இணைந்து அண்ணத்தை உருவாக்குகிறது.

அமைப்பு
-------

அண்ணவெலும்பு இரு மேல்தாடை எலும்புகளுடன் இணைந்து நசிப்பள்ளத்தின் தளத்தை உருவாகுகிறது. இது வாயின் கூரையாகவும் அமைந்துள்ளது. ஒவ்வொரு அண்ணவெலும்பும் ஆங்கில எழுத்தான **L** வடிவம் கொண்டது. அண்ணவெலும்பு 6 எலும்புகளுடன் இணைந்துள்ளது. மண்டையோடு எலும்புகளான நெய்யரியெலும்பு மற்றும் ஆப்புரு எலும்பு எலும்புடன் இணைந்துள்ளது. முகவெலும்புகளான மேல்தாடை எலும்பு, கீழ்மூக்கு சங்கெலும்பு, மூக்குச்சுவர் எலும்பு மற்றும் எதிர்பக்க அண்ணவெலும்புடன் இணைந்துள்ளது.

* கண் குழியை உருவாக்கும் ஏழு எலும்புகள்.கண் குழியை உருவாக்கும் ஏழு எலும்புகள்.
* இடது அண்ணவெலும்பு மேல்தாடையுடன் இணைந்துள்ள அமைப்பு.இடது அண்ணவெலும்பு மேல்தாடையுடன் இணைந்துள்ள அமைப்பு.
* மண்டையோட்டின் கீழ்ப்புறம்.மண்டையோட்டின் கீழ்ப்புறம்.
* இடது கண் குழியின் உட்புறம்.இடது கண் குழியின் உட்புறம்.
* இடது நசிப்பள்ளத்தின் கூரை, தளம் மற்றும் வெளிபுறச்சுவர்.இடது நசிப்பள்ளத்தின் கூரை, தளம் மற்றும் வெளிபுறச்சுவர்.
* இடது அண்ணவெலும்பு உட்புறம்.இடது அண்ணவெலும்பு உட்புறம்.
* இடது அண்ணவெலும்பு பின்புறம்.இடது அண்ணவெலும்பு பின்புறம்.

மேற்கோள்கள்
-----------

1. ↑  *OED* 2nd edition, 1989.
2. ↑  Entry "palatine" in *Merriam-Webster Online Dictionary*.
**டரிஃப்** (*Turriff*) என்பது ஸ்காட்லாந்தின் அபெர்டென்சேரில் உள்ள ஒரு நகர மற்றும் சிவில் திருச்சபை ஆகும். இது கடல் மட்டத்திலிருந்து 166 அடி (51 மீ) உயரத்தில் டெவெரோன் நதியின் மீது அமைந்துள்ளது. மேலும் இங்கு 5,708 மக்கள் வாழ்கின்றனர். அன்றாட பேச்சு வழக்கில் ஸ்காட்டிஷ் மொழியில் அதன் பெயர் துர்ரா, இது ஸ்காட்டிஷ் சாதாரண பேச்சு வழக்கு உச்சரிப்பிலிருந்து பெறப்படுகிறது.

சேவைகள் மற்றும் வசதிகள்
-----------------------

டர்ரிஃப் ஒரு ஆரம்ப பள்ளி, ஒரு முதன்மை பள்ளி மற்றும் ஒரு இரண்டாம்நிலை பள்ளி (டர்ரிஃப் அகாடமி) ஆகியவற்றைக் கொண்டுள்ளது. டர்ரிஃப் முதன்மை பள்ளி என்பது பழைய மார்க்கெட்டில் ஆரம்ப பள்ளிக்கு மாற்றப்பட்டு, ஆகஸ்ட் 22, 2017 அன்று மாணவர்களுக்கு திறக்கப்பட்டது. கம்மின்ஸ்டவுன், ஃபைவே மற்றும் கிங் எட்வர்ட் ஆகிய கிராமங்கள் உட்பட சுற்றியுள்ள பகுதிகளிலுள்ள மக்கள் இரண்டாம்நிலைப் பள்ளியை பயன்படுத்துகின்றனர்.

பாங்க் ஆஃப் ஸ்காட்லாந்து, ராயல் பாங்க் ஆஃப் ஸ்காட்லாந்து, சான்டாண்டர் யுகே (முன்னர் அலையன்ஸ் & லெய்செஸ்டர்), க்ளைடெஸ்டேல் வங்கி மற்றும் டிஎஸ்.பி ஆகிய வங்கிகளுக்கு இந்நகரத்தில் கிளைகள் உள்ளன. முக்கிய பல்பொருள் அங்காடி சங்கிலிகள் டெஸ்கோ (அதன் வளாகத்தில் முன்னர் பிரஸ்டோ, கேட்வே மற்றும் சோமர்ஃபீல்ட் ஆகியவற்றால் ஆக்கிரமிக்கப்பட்டது) மற்றும் கூட்டுறவு உணவு மற்றும் இரண்டு விநியோக மருந்துகளைக் கொண்ட பல சிறப்பு கடைகள் உள்ளன. நகரத்தில் ஒரு நூலகம், ஒரு விளையாட்டு மையம் மற்றும் நீச்சல் குளம் உள்ளது. இது டர்பிர்ப் குடிசை மருத்துவமனையால் வழங்கப்படுகிறது. 2013 அக்டோபரில், அபெர்டென்ஷயர் கவுன்சில், பொது சமூக மையமாகப் பயன்படுத்த ஒரு தன்னார்வ குழுவுக்கு மாநகராட்சி கட்டிடத்தை (முன்னர் கவுன்சிலிங் அலுவலகங்களைப் பயன்படுத்தியது) ஆக்கிரமித்து உரிமத்தை அங்கீகரித்தது.

டர்ரிஃப் யுனைட்டெட் F.C. என அழைக்கப்படும் பாரம்பரிய கால்பந்து கிளப் உள்ளது. 26 பிப்ரவரி 2009 இல் உறுப்பினராக வாக்களித்ததன் மூலம் இப்போது ஹைலேண்ட் லீக்கில் விளையாடுகிறார். டர்ரிஃப் லேடிஸ் SWFL இரண்டாம் பிரிவில் விளையாடும் மற்றும் அஃபா பிரிவு இரண்டில் நடிக்கும் ஒரு அமெச்சூர் கிளப், டர்ரிஃப் திஸ்டில் உள்ளது.

ஸ்காட்லாந்தின் மிகப்பெரிய இரண்டு நாள் விவசாய நிகழ்ச்சியாக "டர்ரிஃப் ஷோ", திங்கள், ஞாயிற்றுக்கிழமைகளில் கொண்டடபடுகின்றது. மேலும் திங்களன்று நகரத்தில் உள்ளூர் விடுமுறை தினமாக ஆண்டுதோறும் அறிவிகபடுகின்றது. இந்த நிகழ்ச்சி 2014 ஆம் ஆண்டில் 150 வது ஆண்டு நிறைவைக் கொண்டாடியது, அபொழுது ராணி இரண்டாம் எலிசபெத் சிறப்பு விருந்தினராக கலந்துகொண்டார்.

இந்நகரில் வாராந்திர செய்தித்தாள், மற்றும் டர்ரிஃப் விளம்பரதாரர் நிலையமும் உள்ளது. இந்நிறுவனம் 1933 ஆம் ஆண்டில் நிறுவப்பட்டது. மேலும் பொதுவாக தி ஸ்வேக் என்ற புனைப்பெயரால் அழைகபடுகின்றது.

வரலாறு
------

டர்ரா கூோவை நினைவூட்டும் சிலை
வரலாற்று ரீதியாக, டர்ரிஃப் விவசாய வர்த்தகத்திற்கான ஒரு முக்கிய மையமாக இருந்தது.

மேற்கோள்கள்
-----------

1. ↑  General Register Office for Scotland : *Census 2001 : Usual Resident Population KS01 : Turriff Civil Parish* பரணிடப்பட்டது 2012-03-22 at the வந்தவழி இயந்திரம் Retrieved 4 January 2010
2. ↑  "'Turra coo' tax protest remembered 100 years on". *BBC News*. 25 February 2018 அன்று பார்க்கப்பட்டது.
**அண்ணன் தங்கச்சி** (Annan Thangachi) 1999 ஆம் ஆண்டு சரண்ராஜ் இயக்கம் மற்றும் நடிப்பில், சுருதி மற்றும் விக்ரம் கிருஷ்ணா நடிப்பில், தேவா இசையில், சி.கல்பனா மற்றும் சி. தேவேந்திரராஜ் தயாரிப்பில் வெளியான தமிழ் திரைப்படம் ஆகும். இப்படம் சரண்ராஜ் மற்றும் சுருதி நடித்த கன்னடத் திரைப்படமான *தவரினா தொட்டிலு*வின் மறுஆக்கம் ஆகும்.

கதைச் சுருக்கம்
---------------

சின்னராசு (சரண்ராஜ்) தன் தங்கை சரசுவுடன் (சுருதி) வசிக்கிறார். அவர்களது வீட்டில் வசிக்கும் உறவினர் அழகு (பாண்டு). சின்னராசு தன் தங்கைக்குத் திருமணம் செய்ய மாப்பிள்ளை தேடுகிறார்.

சூதாடியான கோடீஸ்வரன் (ஜனகராஜ்) தன் மகன் பாஸ்கருக்கு (விக்ரம் கிருஷ்ணா) வரதட்சணை அதிகமாகத் தரும் வசதியான பெண்ணாகத் தேடுகிறார். ஆனால் வங்கியில் பணிசெய்யும் பாஸ்கர் நல்ல குணமுடையவன். திருமணத் தரகரான சிட்டியின் (தலைவாசல் விஜய்) உதவியால், வசதியான குடும்பத்தைச் சேர்ந்தவர்களாக பொய்கூறும் கோடீஸ்வரனின் மகன் பாஸ்கருக்கு சரசுவைத் திருமணம் செய்துவைக்கிறார் சின்னராசு. திருமணத்திற்குப் பிறகு சரசுவை வரதட்சணையாக அதிகம் பணம், நகை கேட்டு துன்புறுத்தத் தொடங்குகிறார் கோடீஸ்வரன்.

திருமணத்திற்குப் பிறகு தனக்குத் தரவேண்டிய தரகுப் பணத்தைக் கேட்கும் சிட்டிக்கு பணத்தைக் கொடுக்காமல் அவமானப்படுத்தி அனுப்புகிறார் கோடீஸ்வரன். ஆத்திரம் கொள்ளும் சிட்டி, கோடீஸ்வரன் பற்றிய உண்மைகளை அழகுவிடம் சொல்கிறான்.

சின்னராசு, யசோதாவைத் திருமணம் செய்கிறான். சரசுவிற்குப் பெண் குழந்தை பிறக்கிறது. தன் நிலங்களை விற்று தன் தங்கைக்கு தொடர்ந்து வரதட்சணை தருகிறான் சின்னராசு. அவை அனைத்தையும் சூதாடி இழக்கிறான் கோடீஸ்வரன். பாஸ்கர் வேலையை இழக்கிறான். அதன்பின் என்ன நடக்கிறது என்பது மீதிக்கதை.

நடிகர்கள்
---------

* சரண்ராஜ் - சின்னராசு
* சுருதி - சரசு
* விக்ரம் கிருஷ்ணா - பாஸ்கர்
* ஜனகராஜ் - கோடீஸ்வரன்
* பாண்டு - அழகர்
* தலைவாசல் விஜய் - சிட்டி
* இந்து - யசோதா
* கே. ஆர். வத்சலா - பாஸ்கரின் தாய்
* வடிவுக்கரசி - யசோதாவின் சகோதரி
* அஜய் ரத்னம் - யசோதாவின் சகோதரன்
* ரவிச்சந்திரன்
* பாஸ்கர்
* ராஜா
* பேபி உமாமகேஸ்வரி

இசை
---

படத்தின் இசையமைப்பாளர் தேவா. பாடலாசிரியர் பொன்னியின் செல்வன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | மஞ்சள் காத்து | கிருஷ்ணராஜ், ஹரிஷ் | 5:18 |
| 2 | சிவப்பு கல்லு | சங்கீதா, ஹரிஷ் | 4:57 |
| 3 | பலான பலான | தேவா, சபேஷ் | 4:33 |
| 4 | தங்கச்சி | கிருஷ்ணராஜ், அனுராதா ஸ்ரீராம் | 5:10 |
| 5 | சின்ன ராசு | கிருஷ்ணமூர்த்தி , கிருஷ்ணராஜ், அம்மாபேட்டை | 0:51 |
| 6 | பாம் பாம் | கிருஷ்ணராஜ் | 0:59 |
| 7 | போகுதம்மா | கிருஷ்ணராஜ் | 1:36 |

மேற்கோள்கள்
-----------

1. ↑  "அண்ணன் தங்கச்சி".
2. ↑  "அண்ணன் தங்கச்சி". Archived from the original on 2006-10-29. 2019-03-13 அன்று பார்க்கப்பட்டது.CS1 maint: unfit url (link)
3. ↑  "பாடல்கள்". 2017-07-07 அன்று மூலம் பரணிடப்பட்டது. 2019-03-13 அன்று பார்க்கப்பட்டது.
**தாமிரம் இண்டியம் காலியம் செலீனைடு** (*Copper indium gallium selenide*) என்பது I-III-VI2 குறைக்கடத்தி வேதிப்பொருளாகும். தாமிரம், இண்டியம், காலியம், செலீனியம் தனிமங்கள் சேர்த்து இக்குறைகடத்தி உருவாக்கப்படுகிறது. தாமிர இண்டியம் செலீனைடு மற்றும் தாமிர காலியம் செலீனைடுகளின் திண்மக் கரைசலான இதை CuIn(1-x)Ga(x)Se2 என்ற மூலக்கூற்று வாய்ப்பாட்டால் அடையாளப்படுத்துவர். இவ்வாய்ப்பாட்டிலுள்ள x இன் மதிப்பு தாமிர இண்டியம் செலீனைடின் தூய்மைப் பொறுத்து 0 முதல் 1 வரை மாறுபடும். சால்கோபைரட்டு படிகக் கட்டமைப்பில் தாமிரம் இண்டியம் காலியம் செலீனைடு நான்முகியாக பிணைக்கப்பட்டுள்ள ஒரு குறைக்கடத்தியாகும். தாமிர இண்டியம் செலீனைடுக்கு 1.0 எலக்ட்ரான் வோல்ட்டு முதல் தாமிர காலியம் செலீனைடுக்கு 1.7 எலக்ட்ரான் வோல்ட்டு வரை என ஆற்றல் இடவெளியும் தொடர்ச்சியாக மாறுபடுகிறது.

கட்டமைப்பு
----------

சால்கோபைரட்டு படிகக் கட்டமைப்பில் தாமிரம் இண்டியம் காலியம் செலீனைடு நான்முகியாக பிணைக்கப்பட்டுள்ளது. சூடுபடுத்தும்போது இது துத்தநாகபிளன்டு வடிவத்திற்கு மாறுகிறது. நிலைமாறு வேப்பம் 1045 செல்சியசிலிருந்து 805 ° செல்சியசு வரை மாறுகிறது.

பயன்பாடுகள்
-----------

ஒளிமின்னழுத்தத் தொழிலில் பயன்படுத்தப்படும் மென்-படத் தொழில்நுட்பமான தாமிரம் இண்டியம் காலியம் செலீனைடு சூரிய மின்கலங்களுக்கான வேதிப் பொருளாக இது அறியப்படுகிறது. இப்பணியில் தாமிரம் இண்டியம் காலியம் செலீனைடு ஆனது நெகிழ்வான அடி மூலக்கூறு பொருட்களில் படியும் நன்மையைக் கொண்டுள்ளது. அதிக நெகிழ்வான, இலகுரக சூரியத் தகடுகளையும் இது உருவாக்குகிறது. செயல்திறன் மேம்பாடுகள் தாமிரம் இண்டியம் காலியம் செலீனைடை நிறுவப்பட்ட ஒரு மாற்று வேதிப்பொருள் தொழில்நுட்பமாக மாற்றியுள்ளது.

மேற்கோள்கள்
-----------

1. 1 2 3 4  Tinoco, T.; Rincón, C.; Quintero, M.; Pérez, G. Sánchez (1991). "Phase Diagram and Optical Energy Gaps for CuInyGa1−ySe2 Alloys". *Physica Status Solidi A* **124** (2): 427. doi:10.1002/pssa.2211240206. Bibcode: 1991PSSAR.124..427T.
2. ↑  "DOE Solar Energy Technologies Program Peer Review" (PDF). U.S. department of energy 2009. 10 February 2011 அன்று பார்க்கப்பட்டது.
லித்தோப்சா (கிரேக்க லித்தோஸ் "கல்" + பிசினிலிருந்து "ஊடுருவி" இருந்து பன்மடங்கு லித்தோபியேசியா) என்பது ஒரு சிறிய ஸ்கெருலிலிடிக் குழி மற்றும் அடர்த்தியான அறைகள் கொண்ட ஒரு எரிமலை எரிமலை பாறை ஆகும். அதன் வடிவம் கோள அல்லது லெண்டிகுலர் ஆகும்.

.
இந்த குழிவானது குழாய்களில் மற்றும் வாயுக்கலவைகளில் வாயுக்களை விரிவுபடுத்துவதால் ஏற்படுவதாக நம்பப்படுகிறது. அது படிகங்களுடன் வரிசையாக மாறியிருந்தால், அது ஒரு புவி அல்லது புதையல் என்று குறிப்பிடப்படலாம். புழுக்களின் பொருள் பொதுவாக கரைந்த கனிமங்களை அகற்றுவதன் மூலம் உருவாக்கப்படும் பாறைகளில் குழிவுறுப்புகளுக்கு தடை செய்யப்பட்டுள்ளது என்றாலும், புருவம் என்பது இதேபோன்ற குழாய்களுக்கு பயன்படுத்தப்படுகிறது. குவார்ட்ஸ், சால்ஸ்டோனி, ஹேமடைட், ஃபுளோரைட் மற்றும் பல்வேறு வண்ண ஆக்சைடுகள் அல்லது பிற கனிமங்களின் படிகங்களால் உருவாக்கப்பட்ட இந்த வண்ணங்களில் பொதுவாக பல்வேறு வண்ணங்களின் அடுக்குகள் (சிவப்பு, இளஞ்சிவப்பு, சாம்பல் போன்றவை) உள்ளன

 லித்தோப்சா பல வடிவிலான சிலிக்கா (SiO2), குவார்ட்ஸ், ஆரட், ஓபல், சால்சோஸ்டனி போன்றவை. இவை சராசரியாக விட்டம் 5-20 சென்டிமீட்டர் (2.0-7.9 அங்குலம்), அதிகபட்சம் 60-80 சென்டிமீட்டர் 24-31 இல்). லித்தோபியேசி லிபோரி, யெல்லோஸ்டோன் பார்க் மற்றும் பிற இடங்களில் உள்ள புலம்பெயர்ந்தோரில் காணப்படும் ஸ்பெருலிட்டிகளுடன் தொடர்புடையது.

 வெளி இணைப்புகள்
----------------

* Lithophysae cluster image
* What Are Lithophysae?
* Mineralienatlas
* Geowiki
வழக்கில் நிலவும் **யப்பானிய எண்குறிகள்** *(Japanese numerals)* யப்பானிய எண்ணுப்பெயர்களைப் பயன்படுத்துகின்றன. எழுதும்போது யப்பானிய எண்குறிகள் சீன எண்குறி மரபைப் பின்பற்றியே எழுதப்ப்டுகின்றன. பெரிய எண் அலகுகள் 10,000 எனும் பேரலகால் முறைபடுத்தப்படுகின்றன. யப்பனிய வழக்கில் எண்குறிகளுக்கு இருவகைப் பலுக்கும் (உச்சரிக்கும்) முறைகள் உள்ளன: இவற்றில் ஒன்று, ஒநியோம் (ஒன்று) போன்ற சீன-யப்பானியச் சொற்களையும் மற்றொன்று, யமாட்டோ (ஒன்று) போன்ற யப்பானியச் சொற்களையும் பயன்படுத்துகின்றன. முன்னது சீன மரபுப் பலுக்கல் முறையாக அமைய, பின்னது குனியோம் பலுக்கல் எனப்படுகிறது.

யப்பானிய மொழி இருவகை அடிப்படை எண்கள் எழுதும் முறைகள்
----------------------------------------------------

மேற்கோள்கள்
-----------

வெளி இணைப்புகள்
---------------

* (சப்பானிய மொழி) 大数の名前について
* Ancient Japanese number system பரணிடப்பட்டது 2018-08-29 at the வந்தவழி இயந்திரம்
* English exercises for learning Japanese numerals
* Audio to learn the pronunciation for Japanese numbers பரணிடப்பட்டது 2009-03-24 at the வந்தவழி இயந்திரம்
* Convert kanji numerals to arabic numerals (sci.lang.Japan FAQ page)
* Convert arabic numerals to kanji numerals (sci.lang.Japan FAQ page)
**ஜெர்மன் கடற்பறவை** (Heermann's Gull) அமெரிக்க ஐக்கிய நாடு கலிபோர்னியா வளைகுடாப் பகுதி, மெக்சிக்கோ, பிரிட்டிசு கொலம்பியா போன்ற இடங்களின் கடற்கரையோரம் காணப்படுகிறது. பொதுவாக இப் பறவைகள் கடற்கரைகளின் அருகில் அல்லது கடலுக்குள் வெகுதூரத்திலும் மிகவும் அரிதாக உள்நாட்டிலும் காணப்படுகின்றன. இவைகள் பெரும்பாலும் கடற்கரை ஓரங்களில் காணப்படுகின்றன. உள்நாட்டுக்குள் அரிதாகவே வருகின்றன. 

வளர்ந்த ஜெர்மன் கடற்பறவை

விளக்கம்
--------

**ஜெர்மன் கடற்பறவை** மற்ற கடற்பறவைகளைவிட வித்தியாசமாக உள்ளது. வளர்ந்த பறவை சாம்பல் நிறத்திலும், கருமையான சாம்பல் சிறகுகளுடனும், வால் பகுதியின் முனை வெள்ளை நிறத்திலும் காணப்படுகிறது. இதன் அலகுப்பகுதி சிகப்பு நிறத்தில் கருப்பு கலந்து காணப்படுகிறது. இப்பறவைகளில் வளர்ந்த பறவைகளின் தலைப்பகுதி சாம்பல் நிறத்திலும், இளம் பறவையின் தலைப்பகுதி வெள்ளை நிறத்திலும் காணப்படுகிறது.

பரவல்
-----

கலிபோர்னியா பகுதியில் அமைந்துள்ள கலிபோர்னியா வளைகுடா, பாகா கலிபோர்னியா போன்ற தீவுப்பகுதியில் ஏராளமான பறவைகளைக் காணமுடிகிறது. இனப்பெருக்கத்துக்குப் பின் குவாத்தமாலா, பிரிட்டிசு கொலம்பியா போன்ற இடங்கள் வரை பரவிச் செல்கின்றன.

மெக்சிக்கோவின் சொனொரா பகுதில் உள்ள கடல் பகுதி

பழக்கம்
-------

இப்பறவையினம் பொதுவாகப் கூட்டமாக தரைப்பகுதியில் கூடு கட்டி வாழுகிறது. 100 சதுரடிப்பகுதியில் 110 கூடுகள் வரை காணப்படுகின்றன. இவை சாம்பல் நிறத்தில் பழுப்பு கோடுகள் உள்ளது போல் இரண்டு அல்லது மூன்று முட்டைகள் வரை இடுகின்றன.
இப்பறவைகள் பொதுவாக மற்ற கடற்பறவைகளின் உணவைத் திருடி உண்ணும் பழக்கத்தைக் கொண்டுள்ளது, குறிப்பாக பழுப்புக் கீச்சான் (Brown Pelicans) போன்ற பறவைகளிடம் திருடி உண்கிறது.

வசிப்பு நிலை
------------

1964ம் ஆண்டுகளில் மெக்சிக்கோ பகுதியில் ஸ்லா ரசா (Isla Rasa) பகுதியில் வனவிலங்கு சரணாலயமாக அறிவிக்கப்பட்டது. இதன் காரணமாக முட்டை சேகரிப்பவர்களிடமிருந்தும், இனப்பெருக்க காலத்தில் இடையூறு விளைவிப்பவர்களிடமிருந்து பறவைகளைக் பாதுகாக்க முடிகிறது. இப்பறவைகளின் இனப்பெருக்க காலங்களில் இங்குள்ள பல சிறிய தீவுகளில் பேரழிவு ஏற்படுத்தும் பழக்கங்கள் உள்ளது. இப்பறவையானது எல்நினோ கால ஓட்டத்தாலும் இந்த இனங்கள் பெரும் அழிவை சந்திப்பதால் பறவைகள் பாதுகாப்பு சங்கமானது அழிந்து வரும் இனம் என்று கணக்கிட்டுள்ளது.

மேற்கோள்
--------

1. 1 2  பன்னாட்டு பறவை வாழ்க்கை (2012). "*Larus heermanni*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. 1 2  "Heermann's Gull". Cornell Lab of Ornithology. 2013-12-13 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***Larus heermanni***   
என்பதின் ஊடகங்கள் உள்ளன. 

* ARKive - images and movies of the Heermann's gull *(Larus heermanni)* பரணிடப்பட்டது 2016-04-26 at Archive.today
* BirdLife Species Factsheet
[*தொடர்பிழந்த இணைப்பு*]
**1943 மெட்ராஸ் பெருவெள்ளம்** அல்லது **1943 சென்னைப் பெருவெள்ளம்** என்பது இந்தியாவில் தற்போது தமிழ்நாடு என்றழைக்கப்படும் மாநிலத் தலைநகரான சென்னையில் (மெட்ராஸ்) 1943 இல் பெரும் பாதிப்பை ஏற்படுத்திய வெள்ளமாகும். வடகிழக்குப் பருவமழைக் காலத்தில் சென்னையில் பல்வேறு சேதங்களையும் உயிரிழப்புகளையும் ஏற்படுத்திய நிகழ்வு இதுவாகும்.

காரணம்
------

வங்காள விரிகுடா கடற்கரை ஓரத்தில் அமைந்துள்ள சென்னை வடகிழக்குப் பருவமழைக் காலத்தில் செப்டம்பர் முதல் நவம்பர் வரையிலான காலத்தில் அதிக மழைப் பொழிவைப் பெறும். 1943 அக்டோபர் மாதம் சென்னையில் ஆறுநாட்கள் இடைவிடாது பெய்த மழையின் காரணமாக அன்றைய சென்னையின் கூவம் ஆறு, அடையாறு ஆறு ஆகிய ஆறுகளின் கரைகள் பெருகி குளங்கள், ஏரிகள் ஆகிய யாவும் நிறைந்து கரைகள் உடைந்து குடியிருப்புப் பகுதிகள் அனைத்தும் நீரால் சூழப்பட்டன. இதனால் ஆயிரக்கணக்கான மக்கள் வீட்டையும், வாழ்க்கையையும் இழந்து தவித்தனர்.

பாதிப்புகள்
-----------

ஆறுநாட்கள் இடைவிடாது பெய்த மிக அதிக கனமழையின் காரணமாக கூவம் ஆறு அதன் துணையாறுகள், கால்வாய்கள் ஆகியன நீர் நிறைந்து கரைகள் உடைந்தன. இதனால் கீழ்ப்பாக்கம், புரசைவாக்கம், பெரம்பூர், அண்ணா சாலை, எழும்பூர், சிந்தாதிரிப்பேட்டை, புதுப்பேட்டை ஆகிய குடியிருப்புப்பகுதிகள் முற்றிலும் நீரால் சூழப்பட்டன. அடையாறு ஆற்றில் வெள்ளம் வந்த போதும் அது பெரும் பாதிப்பை ஏற்படுத்தவில்லை. ஏனெனில் அதனைச் சுற்றியுள்ள பகுதி நன்கு திட்டமிட்டுக் கட்டப்பட்டதாகும். அயனாவரம் மேடவாக்கத்தில் மக்கள் வெள்ளத்தில் அடித்துச் செல்லப்பட்டனர். லாக் சேரியில் (சூளைமேடு) மனநல மருத்துவ நிறுவனத்தில் மக்கள் தஞ்சமடைந்தனர். மக்கள், கால்நடைகள் ஆகியன அடித்துச் செல்லப்பட்டன. அன்றைய சென்னையின் புறநகர்ப்பகுதிகளில் பெருமளவு விவசாயம் நடைபெற்றுவந்த பகுதிகளில் விவசாயப் பயிர்கள் வெள்ளத்தில் அடித்துச் செல்லப்பட்டன. அதைப் பார்த்த மக்கள் திகிலும் அச்சமும் அடைந்தனர். அக்காலத்தில் கட்டுமரங்களிலும், இரப்பர் படகுகளிலும் மீட்புப் பணிகள் நடைபெற்றன. வியாசர்பாடி காவல்நிலையம் ஆறடி நீரில் மூழ்கியது. பெரம்பூர், கொசப்பேட்டை, கொண்டித்தோப்பு, சிந்தாதிரிப்பேட்டை ஆகிய பகுதிகளில் வாழ்ந்த மக்கள் மோசமான பாதிப்புக்கு ஆளானார்கள். இவர்கள் அங்குள்ள அரசுக் கட்டிடங்கள், பள்ளிகளில் தங்க வைக்கப்பட்டனர். புதுப்பேட்டை, சிந்தாதிரிப்பேட்டை மக்கள் ரிப்பன் கட்டிடத்தில் தங்க வைக்கப்பட்டனர். மயிலாப்பூர், ஜார்ஜ் டவுன், ராயபுரம், திருவல்லிக்கேணி ஆகிய பகுதிகள் மட்டுமே அதிகமான பாதிப்புக்கு ஆளாகாத பகுதிகள் ஆகும்.

உதவிகள்
-------

இவ்வெள்ளம் ஏற்பட்ட காலத்தில் இரண்டாம் உலகப்போர் நடைபெற்று வந்த காரணத்தால் மெட்ராஸ் மாகாணத்திற்குத் தற்காலிக உதவிகளே கிடைத்தன. பணப்பற்றாக்குறை காரணமாக நிரந்தர சீரமைப்புப் பணிகள் நிறுத்தி வைக்கப்பட்டன. இந்த நெருக்கடி நிலையில் மக்கள் தாமாகவே ஒருவருக்கொருவர் உதவிகள் செய்தனர். பல குழுக்கள் வீடற்றவர்களுக்கு உதவின. 1930 களில் தொடங்கப்பட்ட மேயர் நிவாரண நிதி புதுப்பிக்கப்பட்டது. மெட்ராஸ் மாநகராட்சி பொது நிதியிலிருந்து ஐம்பதாயிரம் ரூபாய்கள் (50,000) ஒதுக்கப்பட்டது. சென்னையை மீட்டெடுக்கும் முயற்சியில் மனிதநேய சேவைப்படை முக்கிய சீரமைப்புப் பணிகளை மேற்கொண்டது.

மேற்கோள்
--------

1. 1 2  "Memories of Madras: Story of a submerged city". *PRINCE FREDERICK*. The Hindu. November 22, 2011. நவம்பர் 21, 2015 அன்று பார்க்கப்பட்டது.
2. ↑  வெள்ளத்தில் மூழ்கிய மெட்ராஸ்/article2650132.ece "Memories of Madras: Story of a submerged city" Check `|url=` value (உதவி). *நேயா*. தி இந்து. November 21, 2015. நவம்பர் 21, 2015 அன்று பார்க்கப்பட்டது.
**எம். ஜி. கே. மேனன்** (Mambillikalathil Govind Kumar Menon ஆகஸ்டு 28, 1928 - நவம்பர் 22, 2016) என்பவர் இந்தியாவைச் சேர்ந்த இயல்பியலாளர். இந்திய விண்வெளித்துறையின் ஆலோசகராகவும், கொல்கத்தாவில் உள்ள இந்திய புள்ளியியல் 
நிறுவனத்தின் தலைவராகவும் இருந்தார். 1945 இல் தோற்றுவிக்கப்பட்ட டாட்டா அடிப்படை ஆராய்ச்சி நிறுவனத்தை ஹோமி பாபாவுக்குப் பிறகு வளர்த்தெடுத்தவர். இங்கிலாந்து பிரிசுட்டால் பல்கலைக் கழகத்தில் 1953 இல் ஆய்வுப் பட்டம் பெற்ற மேனன் காசுமிக் கதீர்கள் பற்றிய ஆய்வுகள் செய்தவர்.

வகித்த பதவிகள்
--------------

1972 இல் இந்திய விண்வெளி ஆராய்ச்சி மையத்தின் தலைவர் ஆனார். 1982- 1989இல்  நடுவணரசு திட்டக் குழுவில் உறுப்பினராக இருந்தார். இந்தியப் பிரதம அமைச்சருக்கு 1986-89 ஆண்டுகளில் அறிவியல் ஆலோசகராகவும் இருந்தார். 1989 -90 இல் அறிவியல் தொழில்நுட்ப மற்றும் கல்வித்  துறையின் மத்திய இணை அமைச்சராகவும் இருந்தார். 1990-96 இல் தில்லி மாநிலங்களவை உறுப்பினராகவும் இருந்தார்.

சிறப்புகள்
----------

பத்மசிறீ விருது (1961)

பத்ம பூசண் விருது (1968)

பத்ம விபூசண் விருது (1985)

ராயல் சொசைட்டி பெல்லோ (1970)

2008 ஆம் ஆண்டில் எம்.ஜி.கே.மேனனை கௌரவிக்கும் வகையில் நூண்கோள் ஒன்றுக்கு **7564கோகுமேனன்** எனப் பெயர் சூட்டப்பட்டது.

மேற்கோள்
--------



1. ↑
2. ↑
**யமகா பேசினோ 125** என்பது யமகா நிறுவனத்தின் ஒரு குதியுந்து ஆகும். இந்தக் குதியுந்து 125 சிசி திறனுடையது. இந்தியாவில் யமகா நிறுவத்தின் முதல் 125 சிசி திறனுடைய குவியுந்து என அறியப்படுகிறது. 

இந்தக் குதியுந்து யமகா பேசினோ என்ற 113 சிசி திறன்கொண்ட குதியுந்தின் அடுத்த பதிப்பாக வெளிவந்தது.

தொழில்நுட்பம் மற்றும் வசதிகள்
-----------------------------

### இஞ்சின்

பேசினோ 125 புளூகோர், ஒற்றை சிலிண்டர், பியூயல் இன்ஜெக்டட் இஞ்சினை உடையது. 
வண்டியை இயக்கும் பொழு சத்தம் குறைவாக வருவதற்காக மோட்டார் ஜெனரேட்டர் பயன்படுத்தப்பட்டுள்ளது.
இது அதிகபட்சமாக 8 பிஹெச்பி திறனையும், 9.7 என்எம் டார்க் பவரையும் வெளியிடுகிறது.

### எடை, மைலேஜ்

யமகா நிறுவனம் இந்தக் குதியுந்து 58 கிமீ மைலேஜ் தருமென கூறுகிறது.
இந்தக்குதியுந்து 99 கிலோகிராம் எடையுடையது.

### சக்கரங்கள்

முன்பகுதியில் 12 இன்ச் அளவுள்ள சக்கரம், 
ஒருங்கிணைந்த பிரேக்கிங் தொழில்நுட்பம் பயன்படுத்தப்பட்டுள்ளது.

வண்ணங்கள்
---------

யமகா பேசினோ 125 பன்னிரெண்டு நிறங்களில் வெளிவருகிறது. அவையாவன.. மாட் நீளம், பிளாக், டார்க் மாட் நீளம், சுவேவ் காப்பர், சியான் நீளம், மஞ்சள், ரெட், டார்க் மாட் நீளம், சியான் நீளம், பிளாக், சுவே காப்பர், மாட் நீளம்

ஆதாரங்கள்
---------

1. 1 2 3  "யமஹாவின் முதல் 125cc ஸ்கூட்டர் அறிமுகம்! #Fascino125FI - Yamaha Fascino 125 FI Launched In India; Priced At ₹ 66,430 - News7 Tamil". *ns7.tv*. 2020-02-25 அன்று மூலம் பரணிடப்பட்டது. 2020-02-25 அன்று பார்க்கப்பட்டது.

வெளி இணைப்புகள்
---------------

சோதனையில் சோதனையில் சிக்கிய யமஹா பி.எஸ். 6 ஸ்கூட்டர் அக்டோபர் 16,2019 மாலைமலர்
|  |  |
| --- | --- |
| Search Wiktionary | விக்சனரியில் ***யமகண்டம்*** என்னும் சொல்லைப் பார்க்கவும். |

**யமகண்டம்** என்பது உறியை மேலே கட்டி, கீழே தீ மூட்டி, எட்டுக் கத்திகளை ஒருவரின் மீது பாய்ச்சுவதற்கு யானைகள் துணையுடன் அமைக்கப்படும் அமைப்பாகும். இந்த அமைப்பை தலைக்கு மேல் கத்தி, உடலுக்கு கீழ் நெருப்பு என சுட்டுகின்றனர். இந்த யமகண்ட முறையில் பல்வேறு சமயங்களில் பாடகர்கள் தங்களுக்குள் போட்டியை வைத்துக் கொண்டு பாடியுள்ளார்கள். இந்த யமகண்டத்தில் பாடிய புலவர்களில் காளமேகப் புலவர் குறிப்பிடத்தக்கவர். அபிராமி அந்தாதியை பாடிய அபிராமி பட்டரும் இந்த யமகண்டத்தில் நின்று பாடியுள்ளார்.

யமகண்ட அமைப்பு முறை
-------------------

16 அடி நீள அகல உயரத்திற்கு சதுரமான பெரிய குழியை வெட்டி, அதன் நான்கு மூலைகளிலும் 16 அடி உயர இரும்பு கம்பங்களை நட்டு… கம்பத்தின் மீது நான்கு சட்டமும், அதன் நடுவே ஒரு சட்டமும் அமைக்கவேண்டும். நடுசட்டத்தின் மீகு உறிகட்டி, குழியினுள் பழுத்த புளியக்கொம்புகளை அடுக்கி, அதற்கு நெருப்பினை இடவேண்டும். புளியம்கொம்புகள் எரிந்து கனன்று கொண்டிருக்கும் போது… அந்த நெருப்பில் இரும்புக் கொப்பறையும், அந்த இரும்புக் கொப்பறைக்குள் எண்ணெயை நிரம்ப விட்டு, அந்த எண்ணைக்குள் அரக்கு, மெழுகு, குங்குலியம், கந்தகம், சாம்பிராணிகளை நிரப்பி உருகும் அளவிற்குக் கொதிக்க வைக்க வேண்டும்.
காளமேகப் புலவர் தன்னுடைய பாடல் தொகுப்பொன்றை யமகண்ட முறையில் பாடியுள்ளார். அந்தத் தொகுப்பிற்கு யமகண்டம் என்றே பெயரிட்டுள்ளார்.

போட்டி
------

கம்பத்திற்கு ஒரு யானை என நான்கு யானைகளை நிறுத்த வேண்டும். கூரிய எட்டுக் கத்திகளை நடுசட்டத்தின் மேல் இருக்கும் மனிதரின் கழுத்திலும், இடுப்பிலும் கோத்துக்கட்ட வேண்டும். அப்படி கட்டப்பட்ட கத்திகளின் இணைப்பை யானைகளின் துதிக்கையில் கொடுத்து வைக்க வேண்டும். அதன்பின்பு நடுசட்டத்தில் உள்ள மனிதர் சுற்றியுள்ளவர் பாடும்படி கூறும் பொருளிளெல்லாம் பாட வேண்டும். இவ்வாறு பாடுவதில் தவறு நிகழ்ந்தால்,. யானைகள் பாகன்களால் கட்டுப்படுத்தப்பட்டு அந்த இரும்பு இணைப்புகளை இழுத்து பாடிக் கொண்டிருக்கும் மனிதரைக் கொல்லும்.

இலக்கியங்களில்
--------------

யமகண்டத்தினைப் பற்றி அபிதான சிந்தாமணியில் விரிவாக விளக்கம் தரப்பட்டுள்ளது. வண்ணச்சரபம் தவத்திரு தண்டபாணி சுவாமிகள் இயற்றிய அறுவகை இலக்கணம் எனும் நூலில் அட்டாவதானம், எமகண்டம், கண்டசுத்தி போன்ற ஆபத்தான விசயங்களில் இறையருள் பெறாத கவிகள் ஈடுபடக் கூடாது என வழியுறுத்தப்பட்டுள்ளது.

ஆதாரங்கள்
---------

1. ↑  ரகுநாதனின் புதுமைப்பித்தன் - தி இந்து
2. ↑  சரஸ்வதி அருள் பெற்று சாதனை படைத்தவர்கள் - தினகரன்
3. ↑
4. ↑  அட்டாவ தானம் எமகண்டம் மற்றோன்
கண்டதைப் பாடல் ஆதியில் கருதும்
தவம்முடி வதன்முன் சருவவொண் ணாதே - அறுவகையிலக்கணம் 107

வெளி இணைப்புகள்
---------------
கதிர்வீச்சுக் க்கட்டிடம் ஒன்றின் வரைபடம்.
**கதிர்வீச்சு காப்புக் கட்டிடம்**  ( *containment building*), அதன் பொதுவான பயன்பாட்டில், அணுக்கரு உலையைச் சூழ கட்டப்பட்டுள்ள ஓர் எஃகு அல்லது வலுவூட்டப்பட்ட காங்கிறீற்று கட்டிடம் ஆகும். ஓர் நெருக்கடியில் 60 முதல் 200psi ( 410 to 1400 kPa) வரையிலான அதிகபட்ச கதிர்வீச்சை வெளியேறாது அடக்கும் விதமாக வடிவமைக்கப்பட்டுள்ளது. அணுக்கரு பொறியியலில் கதிர்வீச்சு வெளிப்பாட்டை தடுக்கும் செயல்முறைகளில் இது நான்காவது தடைக்கல்லாக உள்ளது; முதலாவது எரிபொருள் சுட்டாங்கல்லும் இரண்டாவதாக எரிபொருளைப் போர்த்திய உலோக குழாய்களும் மூன்றாவதாக அணுஉலைக் கலன் மற்றும் குளிர்வி ஆகியனவும் ஆகும்.

அமெரிக்காவில் உள்ள ஒவ்வொரு அணு மின் நிலையமும் *இறுதி பாதுகாப்பு அலசல் அறிக்கை* (FSAR)இல் காணப்படும் "வடிவமைப்பு காரண விபத்துக்கள்" பகுதியில் உள்ள சில கட்டுவரம்புகளை தாங்கக்கூடியதாக வடிவமைக்கப்பட வேண்டும். இறுதி பாதுகாப்பு அலசல் அறிக்கை பொதுமக்கள் பார்வைக்கு அணு மின் நிலையத்திற்கு அண்மையில் உள்ள பொது நூலகமொன்றில் கிடைப்பதாக இருத்தல் வேண்டும்.

காப்புக் கட்டிடம் வழமையாக அணுஉலையை உள்ளடக்கி காற்றுப்புகா எஃகு கட்டுமானமாக வெளிச் சூழலில் இருந்து தள்ளி அமைக்கப்பட்டிருக்கும். எஃகு தனித்தோ காங்கிறீற்று ஏவுகணை கேடயத்துடன் இணைக்கப்பட்டோ இருக்கும். இந்த காப்புக் கட்டிடம் மற்றும் ஏவுகணை கேடய வடிவமைப்பும் தடிமனும் அணு கட்டுப்பாட்டு ஆணையங்களின் வரையறைகளால் ஆளப்படும். ஒரு முழுவதும் நிரம்பிய பயணிகள் வானூர்தியால் தாக்கப்பட்டாலும் சேதமுறாவண்ணம் தாங்கக்கூடியதாக இருக்க வேண்டும். 

பெரும்பாலான அணுஉலை விபத்துக்களில் காப்புக் கட்டிடம் முக்கிய பங்கு வகித்தாலும் இது குறுங்காலத்தில் நீராவியை அடக்கிடவும் குளிர்விக்கவுமே வடிவமைக்கப்பட்டுள்ளது; நெடுங்காலம் தடைபடும் விபத்துக்களில் வெப்பக்கடத்தலை பிற அமைப்புக்கள் வழங்க வேண்டும். மூன்று மைல் தீவு விபத்தில் காப்புக் கட்டிடத்தினுள் நீராவியின் அழுத்தம் கட்டுவரம்பினுக்குள் இருந்தபோதும் சில மணி நேரங்கழித்து அழுத்தம் கட்டுவரம்பை மீறுமோ என்ற கவலையில் இயக்குபவர்கள் தெரிந்தே கதிரியக்க ஆவியை வெளியே கசிய விட்டனர். இது மற்ற தவறுகளுடன் சேர்ந்து வெளிச்சூழலுக்கு கதிரியக்க வளிமத்தை வெளியேற்றுவதாக ஆயிற்று.

புக்குஷிமா டா இச்சி அணு உலை விபத்தின் தகவல்கள் இன்னும் அலசப்படுகின்றன. 1971 முதல் பாதுகாப்பாக இயங்கிய இந்த நிலையம் வடிவமைப்பில் எதிர்பார்க்காத அளவில் நிலநடுக்கமும் சுனாமியும் ஏற்பட்டதால், மின்சாரம், தடங்கல்காப்பு மின்னாக்கிகள், மின்கலங்கள் ஒருசேர தடைபட அனைத்துப் பாதுகாப்பு அமைப்புகளும் தவறின. இதனால் எரிபொருள் தடிகள் பகுதியாக அல்லது முழுமையாக உருகிடவும் எரிபொருள் சேமிப்புக் கிடங்குகளும் கட்டிடங்களும் சேதமுறவும் மிகுந்தளவு கதிரியக்க கழிபொருள்கள் சூழ்ந்திருந்த காற்று,கடல் வழியே வெளியேறவும் வழி வகுத்தது.

மேற்கோள்கள்
-----------

1. ↑  Nuclear Plant Security Systems, PDH Course E182
2. ↑
3. ↑  U.S. Nuclear Regulatory Commission Fact Sheet on the Accident at Three Mile Island. Available at

* Nuclear Tourist, scroll down to "containment" and "containment pressure control"
* Susquehanna Nuclear Energy Guide பரணிடப்பட்டது 2011-07-15 at the வந்தவழி இயந்திரம் a boiling water reactor, see page 22
* Finnish description
* Southern Company Glossary பரணிடப்பட்டது 2005-03-06 at the வந்தவழி இயந்திரம்
* Micro-simulation Technology
சேர்வெயர் 3 விண்கலம் சந்திரனில் தரையிறங்குவதை அப்பல்லோ 12 விண்வெளி வீரர்கள் எடுத்த படம்
**சேர்வெயர் திட்டம்** (*Surveyor Program*) என்பது நாசாவின் சந்திரனை ஆராயும் விண்வெளித் திட்டமாகும். இத்திட்டத்தில் 1966 முதல் 1968 வரையான காலப்பகுதியில் மொத்தம் ஏழு தானியங்கி விண்கலங்கள் சந்திரனை நோக்கி ஏவப்பட்டன. சந்திரனின் தரையில் மெதுவாக இறங்குவதை உறுதிப்படுத்துவதே இத்திட்டத்தின் முக்கிய குறிக்கோள் ஆகும். நாசாவின் சந்திரனுக்கு மனிதனை அனுப்பும் அப்பல்லோ திட்டத்துக்கு முன்னோடியாக இது கருதப்படுகிறது. இத்திட்டத்தில் அனுப்பப்பட்ட விண்கலங்கள் அனைத்தும் சந்திரனிலேயே தங்கியிருக்கின்றன. எவையுமே திரும்பி வரவில்லை. சேர்வெயர் 3 இன் சில பகுதிகளை அப்பல்லோ 12 விண்கலத்தில் சென்றவர்கள் திரும்ப பூமிக்கு எடுத்து வந்தனர்.

குறிக்கோள்கள்
-------------

சேர்வெயர் 7 தரையிறங்கிய பகுதி
முக்கிய குறிக்கோளான மெதுவான தரையிறக்கம் தவிர, வேறு பல முக்கிய தகவல்களை இத்திட்டத்தின் மூலம் நாசா அறிவியலாளர்கள் பெற்றனர். பயணத்தூரத்தின் இடையீல் சில தவறுகள் திருத்தப்பட்டமை சோதிக்கப்பட்டது. அத்துடன் அப்பல்லோ திட்டத்துக்காக மனிதர்கள் இறங்குவதற்கான தகுந்த இடங்களைத் தீர்மானிக்கவும் இத்திட்டம் உதவியது. பல சேர்வெயர் விண்கலங்கள் சந்திரனின் மண் மாதிரிகளை சோதிக்கும் தானியங்கி கருவிகளை கோண்டு சென்றன. அத்துடன் சந்திரனின் மண் தூசிகளின் ஆழத்தின் அளவு இதுவரையில் அளக்கப்படவில்லை. அக்குறையை இத்திட்டம் போக்கியது. மனிதன் சந்திரனில் இறங்குவதற்கு ஏதுவான ஆழம் இருந்ததை இக்கலங்கள் ஊர்ஜிதப்படுத்தின. சந்திரனின் மண்ணின் வேதியியல் பகுப்புகளை ஆராயும் ஆய்வுக் கருவிகளையும் இத்திட்டத்தின் சில விண்கலங்கள் கொண்டு சென்றன.

திட்டங்கள்
----------

சந்திரனில் சேர்வெயர் கலங்கள் இறங்கிய பகுதிகள்
மொத்தம் 7 விண்கலங்கள் இத்திட்டத்தில் சந்திரனை நோக்கி ஏவப்பட்டன. இவற்றில் ஐந்து வெற்றிகரமாகச் செயல்படுத்தப்பட்டன. 2ம், 3ம் திட்டங்கள் வெற்றியளிக்கவில்லை.

* **சேர்வெயர் 1** - மே 30, 1966 இல் ஏவப்பட்டது; ஜூன் 2, 1966 இல் சந்திரனில் தரையிறங்கியது.
* **சேர்வெயர் 2** - செப்டம்பர் 20, 1966 இல் ஏவப்பட்டது; சந்திரனின் கோர்ப்பனிக்கஸ் என்றைடத்தில் செப்டம்பர் 23, 1966 இல் மோதியது.
* **சேர்வெயர் 3** - ஏப்ரல் 17, 1967 இல் ஏவப்பட்டது; ஏப்ரல் 20, 1967 இல் தரையிறங்கியது.
* **சேர்வெயர் 4** - ஜூலை 14, 1967 இல் ஏவப்பட்டது; சைனஸ் மெடை என்ற இடத்தில் ஜூலை 17, 1967 இல் மோதியது.
* **சேர்வெயர் 5** - செப்டம்பர் 3, 1967 இல் ஏவப்பட்டது; செப்டம்பர் 11, 1967 இல் தரையிறங்கியது.
* **சேர்வெயர் 6** - நவம்பர் 7, 1967 இல் ஏவப்பட்டது; நவம்பர் 10, 1967 இல் தரையிறங்கியது.
* **சேர்வெயர் 7** - ஜனவரி 7, 1968; ஜனவரி 10, 1968 இல் தரையிறங்கியது.

சேர்வெயர் 6 மட்டுமே சந்திரனின் தட்ரையீல் இருந்து மேல் கிளம்பியது. சேர்வெயர் 3 தரையிறங்கிய இடத்திலேயே அப்பல்லோ 12 தரையிறங்கியது.

விண்வெளிப் பயணப் பந்தயங்கள்
---------------------------

சேர்வெயர் திட்டங்கள் செயற்படுத்தப்பட்ட காலப்பகுதியில் ஐக்கிய அமெரிக்காவும் சோவியத் ஒன்றியமும் விண்வெளிப் பயணத்திட்டத்தில் மிகத்தீவிரமாக தனித்தனியே இறங்கியிருந்தன. சேர்வெயர் 1 1966 ஜூன் மாதத்தில் தரையிறங்குவதற்கு 4 மாதங்களுக்கு முன்னரே சோவியத்தின் லூனா 9 பெப்ரவரியில் தரையிறங்கியது குறிப்பிடத்தக்கது.

வெளி இணைப்புகள்
---------------

* சேர்வெயர் திட்டப் பக்கம் பரணிடப்பட்டது 2015-12-03 at the வந்தவழி இயந்திரம் by NASA's சூரியத் தொகுதி ஆய்வு
* சேர்வெயர் திட்ட விளைவுகள் (PDF) 1969
* Analysis of Surveyor 3 material and photographs returned by Apollo 12 (PDF) 1972
* நிலவை ஆய்வு செய்த: சேர்வெயர் திட்ட
**ரெட் டீ** (*Red Tea*) 1969 இல் ஹிக்கின்பாதம்ஸ் நிறுவனம் வெளியிட்ட ஒரு ஆங்கிலப் புதினம். இதனை எழுதியவர் பால் ஹாரிஸ் டேனியல் (பி. எச். டேனியல்). இப்புதினம் பிரித்தானிய ஆட்சியின் போது சென்னை மாகாணத்தில் தேயிலைத் தோட்டத் தொழிலாளர்களின் வாழ்வைக் கதைக்களமாகக் கொண்டுள்ளது. தமிழில் இதை "எரியும் பனிக்காடு" என்ற தலைப்பில் இரா. முருகவேள் மொழிபெயர்த்துள்ளார்; விடியல் பதிப்பகம் வெளியிட்டுள்ளது. டேனியர் ஒரு மருத்துவர். 1941-65 காலகட்டத்தில் பல அசாமியத் தேயிலைத் தோட்டங்களில் தலைமை மருத்துவ அதிகாரியாகப் பணியாற்றியவர். தொழிற்சங்க ஒருங்கிணைப்பாளராகவும் இருந்தவர். அப்போது பல தேயிலைத் தொழிலாளர்களை நேர்கண்டு அவர்களது அனுபவங்களைப் பதிவு செய்தார். அவற்றை "ரெட் டீ" புதினத்தைத் எழுதப்பயன்படுத்தினார். கருப்பன், வள்ளி ஆகியோரின் வாழ்வை விவரிக்கும் கற்பனைக் கதையாக இருப்பினும், இப்புதினம் தேயிலைத் தொழிலாளர்களின் நிஜ வாழ்வை ஆவணப்படுத்தும் முயற்சியாகவே எழுதப்பட்டது. சென்னைப் பண்ணையார் சட்டம், 1903 இனால் எவ்வாறு தேயிலைத் தொட்டத் தொழிலாளர்களின் வாழ்வு பாதிக்கப்பட்டது என்பதைப் பதிவு செய்கிறது. தொழிலாளர்களின் அவல வாழ்க்கை, கடன் அடிமை முறை, அதிலிருந்து தப்ப இயலாமல் அவர்கள் படும் பாடும் போன்றவற்றை விவரிக்கிறது.

2013 இல் வெளியான பரதேசி தமிழ்த் திரைப்படம் இப்புதினத்தின் அடிப்படையில் எடுக்கப்பட்டது.

மேற்கோள்கள்
-----------

1. ↑   *An Annotated Bibliography of Indian English Fiction*. Atlantic Publishers & Dist. பக். 453–. பன்னாட்டுத் தரப்புத்தக எண்:978-81-7156-998-4.. பார்த்த நாள்: 31 March 2013.
2. ↑  "Catalogue record for Red Tea". WorldCat. 31 March 2013 அன்று பார்க்கப்பட்டது.
3. ↑  Bala a master at crafting the story of slavery
4. ↑  பி. எச் டேனியல்; இரா முருகவேள் (2007). *எரியும் பனிக்காடு*. விடியல் பதிப்பகம்.. பார்த்த நாள்: 31 March 2013.
5. ↑  C. J. George (1994). *Mulk Raj Anand, His Art and Concerns: (a Study of His Non-autobiographical Novels)*. Atlantic Publishers & Dist. பக். 71–. பன்னாட்டுத் தரப்புத்தக எண்:978-81-7156-445-3.. பார்த்த நாள்: 6 April 2013.
6. ↑  Kavita Philip (1 January 2004). *Civilising Natures: Race, Resources and Modernity in Colonial South India*. Orient BlackSwan. பக். 109–. பன்னாட்டுத் தரப்புத்தக எண்:978-81-250-2586-3.. பார்த்த நாள்: 6 April 2013.
7. ↑  "Film | Bleak house". *HT Mint*. 14 February 2013.. பார்த்த நாள்: 14 February 2013.
**ரெட்டி ராவ் (Reddy Rao), வெங்கட்ட ராவ்** என்றும் அழைக்கப்படும் இவர், ஓர் இந்திய நிர்வாகியாவார். இவர் திருவிதாங்கூர் திவானாக 1817 முதல் 1821 வரை மற்றும் 1843 முதல் 1845 வரை பணியாற்றியவர்.

ஆரம்ப கால வாழ்க்கை
------------------

ரெட்டி ராவ் கும்பகோணத்தில் ஒரு தஞ்சாவூர் மராத்தி தேசஸ்த் குடும்பத்தில் பிறந்தார். ஜான் மன்ரோ 1811 ஆம் ஆண்டில் திருவிதாங்கூர் திவானானபோது, ரெட்டி திருவிதாங்கூர் சேவையில் கணக்காளராக சேர்ந்தார. மேலும் ராஜ்யத்தின் கணக்குத் துறையை மறுசீரமைக்க உதவினார்.

திருவிதாங்கூரின் திவான்
-----------------------

ரெட்டி ராவ் செப்டம்பர் 1817 இல் திருவிதாங்கூர் திவான் ஆனார். இவர் ஜான் மன்ரோவின் பாதுகாவலராக இருந்து, சீர்திருத்தங்களை அறிமுகப்படுத்த அவரது சார்பாக பணியாற்றினார்.  பொறுப்பேற்ற உடனேயே, ரெட்டி கிறிஸ்தவர்களை இந்து விழாக்களுக்கு கட்டாய நன்கொடைகளிலிருந்து விடுவித்தும், ஞாயிற்றுக்கிழமைகளில் வேலை செய்வதிலிருந்து விலக்கு அளிக்கும் அரச பிரகடனங்களை நிறைவேற்றினார். தாழ்த்தப்பட்ட சாதி இந்துக்கள் தங்கம் மற்றும் வெள்ளி ஆபரணங்கள் மற்றும் நகைகளை அணிவதிலிருந்த தடையை நீக்கியும், காபி சாகுபடி மற்றும் தடுப்பூசியையும் அறிமுகப்படுத்தினார். 1820 இல் இளவரசி ருக்மிணி பாயின் திருமணம் நடந்தபோது, ரெட்டி ராவ் திருமணத்திற்கு ஆடம்பராமன ஏற்பாடுகளைச் செய்தார். அதற்கு பதிலாக ராணியால் செங்கோட்டை வட்டத்தில் சாம்பூர் மற்றும் வடக்கார் ஆகிய கிராமங்களின் வரி வசூலிக்கும் உரிமை வழங்கப்பட்டன. இதில் திருவிதாங்கூர் அரசருக்கெதிரான் ஊழல் ஏற்பட்டதும், வெங்கட ராவ் என்பவர் திவான் குறித்து புதிய அரசப் பிரதிநிதியான நேவாலிடம் புகார் அளித்தார். இதன் மூலம் இவர் திவான் பதயிவிலிருந்து வெளியேற வேண்டியிருந்தது. 

1843 ஆம் ஆண்டில் திவானாக இருந்த சுப்பா ராவ் தனது பதவியை ராஜினாமா செய்தபோது, அவருக்கு பின் கிருட்டிணா ராவ் என்பவர் பொறுப்பு திவானாக நியமிக்கப்பட்டார். அவருக்கு திருவாங்கூரில் வசிக்கும் பிரிட்டிசு அரசப் பிரதிநிதியின் ஆதரவு இருந்தது. ஆனால் மகாராஜா அவரிடம் திருப்தி அடையாததால், கிருட்டிணா ராவ் குறித்த தனது கருத்தை சென்னை ஆளுநரிடம் தெரிவித்தார், அவர் ரெட்டி ராவை திவானாக மீண்டும் நியமிக்க அறிவுறுத்தினார். 

ரெட்டி ராவ் தனது இரண்டாவது பதவியை திவானாக 1843 முதல் 1845 வரை பணியாற்றினார். இந்த காலம் மகாராஜாவிற்கும் அரசப் பிரதிநிதிக்கும் இடையில் அதிகரிக்கும் கசப்பால் வகைப்படுத்தப்பட்டது. 1845 ஆம் ஆண்டில், தளபதி கல்லன் திவானின் வீழ்ச்சியை லஞ்சம் மற்றும் பரிசுகளைப் பெற்றதாக குற்றம் சாட்டியதன் மூலம் வடிவமைத்தார்.  திவானின் நடத்தை குறித்து விசாரணை தொடங்கப்பட்டது, இவர் மீண்டும் ராஜினாமா செய்ய நிர்பந்திக்கப்பட்டார்.

குறிப்புகள்
-----------

1. ↑  Reddy Row#Nagam Aiya|Nagam Aiya, Pg 464
2. ↑  Reddy Row#Nagam Aiya|Nagam Aiya, Pg 473
3. ↑  Reddy Row#Nagam Aiya|Nagam Aiya Pg 497
4. ↑  Reddy Row#Nagam Aiya|Nagam Aiya, Pg 498

மேற்கோள்கள்
-----------

* V. Nagam Aiya. *Travancore State Manual, Volume I*.